ลักษณะการประกอบธุรกิจ

การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจและการบริหาร

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) ประกอบธุรกิจหลัก 2 ด้านคือ

1.  ผลิตสิ่งพิมพ์ของตนเอง (สายธุรกิจสำนักพิมพ์)

1.1 นิตยสาร บริษัทรับโอนการผลิตและการจำหน่ายนิตยสารมาจากบริษัท บ้านและสวนและแพรว
จำกัด และบริษัท จัดจำหน่ายสิ่งพิมพ์ จำกัด มาดำเนินการตั้งแต่ 1 กันยายน 2533 ได้แก่
นิตยสารบ้านและสวน นิตยสารแพรว และนิตยสารแพรวสุดสัปดาห์ ต่อมาในเดือนกันยายน 2534
บริษัทได้ออกวางตลาดนิตยสารรายเดือนฉบับใหม่ชื่อ LIFE & DECOR และในเดือนกันยายน 2535
ได้ผลิตนิตยสารสำหรับสุภาพบุรุษฉบับใหม่ออกวางตลาด ชื่อนิตยสาร “TRENDY MAN”
ต่อมาบริษัทได้ยุติการผลิตนิตยสารทั้ง 2 ฉบับได้แก่ LIFE & DECOR และ TRENDY MAN
ตั้งแต่เดือนสิงหาคม 2541 และในเดือนตุลาคม 2541 บริษัทได้ออกนิตยสารรายปักษ์ฉบับใหม่
ชื่อนิตยสาร “ชีวจิต” สำหรับทางเลือกใหม่เพื่อสุขภาพ จนกระทั่งในเดือนกุมภาพันธ์ 2544 บริษัทฯ
ได้ออกนิตยสารใหม่เป็นการนำเสนอข้อมูลเกี่ยวกับอาหารและสุขภาพ ชื่อนิตยสาร “Health &
Cuisine” ถัดมาในปีเดียวกันบริษัทได้ซื้อลิขสิทธิ์ในการจัดทำนิตยสาร National Geographic
ซึ่งเป็นนิตยสารระดับโลก มาจัดทำเป็นฉบับภาษาไทย
เพื่อให้คนไทยได้มีโอกาสสำรวจและเรียนรู้โลกในหลายแง่มุมเท่าเทียมกับประเทศต่าง ๆ ทั่วโลก
ฉบับปฐมฤกษ์ออกวางตลาดเมื่อเดือนสิงหาคม 2544 และในปี 2546
บริษัทได้ออกนิตยสารฉบับใหม่ชื่อนิตยสาร ROOM เป็นนิตยสารการแต่งบ้านแนวใหม่ ส่วนในปี 2547
บริษัทได้ออกนิตยสารใหม่ฉบับล่าสุดคือนิตยสาร WE
เป็นนิตยสารสำหรับผู้มีความรักและแผนครองชีวิตคู่ โดยออกวางแผงในเดือนพฤษภาคม 2547

1.2 หนังสือเล่ม นับตั้งแต่ปี 2536 จากเดิมที่ธุรกิจสายสำนักพิมพ์มีเพียงนิตยสาร 5 ฉบับ
ก็ได้ขยายตัวเข้าสู่ธุรกิจหนังสือเล่มทั้งชนิดปกอ่อนและปกแข็ง
เพื่อตอบสนองกลุ่มเป้าหมายให้ครบทุกกลุ่ม
โดยเพิ่มสายผลิตภัณฑ์ใหม่จัดตั้งกองบรรณาธิการสำนักพิมพ์ขึ้นได้แก่

  แพรวสำนักพิมพ์ ผลิตสิ่งพิมพ์ประเภทหนังสือเล่มทางด้านวรรณกรรม กวีนิพนธ์
  สารคดีและหนังสือภาพ สำหรับผู้อ่านทั่วไป

  แพรวเพื่อนเด็ก ผลิตหนังสือสำหรับเด็กและเยาวชนของชาติ
  เพื่อตอบสนองต่อพัฒนาการการรียนรู้และจินตนาการสร้างสรรค์รวมถึงจัดกิจกรรมเพื่อรณรงค์การสร้างนิสัยรักการอ่าน
  ซึ่งถือว่าเป็นพื้นฐานสำคัญของการศึกษาสำหรับเด็กในอนาคต

  แพรวเยาวชน มุ่งสร้างสรรค์หนังสือเพื่อเยาวชน ทั้งหนังสือให้ความรู้และวรรณกรรม
  โดยคัดหนังสือที่ได้รับการยอดรับจากทั่วโลกมาถ่ายทอดเป็นภาษาไทยให้เยาวชนไทยได้รู้จักและซาบซึ้งกับวรรณกรรมที่เด็ก
  ๆ ทั่วโลกประทับใจ รวมทั้งส่งเสริมการสร้างสรรค์วรรณกรรมเยาวชนของนักเขียนไทยด้วย

  สำนักพิมพ์บ้านและสวน ผลิตสิ่งพิมพ์ทางด้านไม้ประดับ การเพาะเลี้ยง
  และการดูแลต้นไม้รวมทั้งการจัดสวนที่มีคุณภาพ รูปเล่มสวยงาม น่าอ่าน

  สำนักพิมพ์อมรินทร์ ผลิตหนังสือในเชิงวิชาการด้านต่าง ๆ
  ที่เป็นที่ต้องการของผู้อ่านระดับนักศึกษามหาวิทยาลัยทั่วไป

  สำนักพิมพ์แพรวเอ็นเตอร์เทน ผลิตหนังสือที่รวบรวมข้อเขียน บทวิจารณ์
  ที่เป็นประโยชน์และให้ความบันเทิงในแวดวงภาพยนตร์ ละคร และดนตรี

  สำนักพิมพ์ครัวบ้านและสวน ผลิตหนังสือเกี่ยวเนื่องกับอาหารการกินอย่างครอบคลุม
  โดยมุ่งเน้นสาระและความรู้เกี่ยวกับอาหารในรูปแบบต่าง ๆ
  ไม่ว่าจะเป็นตำราเคล็ดลับการปรุงอาหาร ความรู้ทางโภชนาการ
  ไปจนถึงความลุ่มลึกทางวัฒนธรรมและศิลปะเกี่ยวเนื่องกับอาหาร

  สำนักพิมพ์คลินิกบ้านและสวน
  ผลิตหนังสือเน้นสาระความรู้เกี่ยวกับการดูแลสุขภาพกายและสุขภาพใจเพื่อผู้อ่านสามารถนำไปประยุกต์ใช้กับตัวเองได้อย่างเต็มที่
  โดยมีจุดมุ่งหวังถึงความสุขกายสบายใจของผู้อ่านทุกคน

  สำนักพิมพ์อรุณ ผลิตนวนิยายคุณภาพจากปลายปากกานักเขียนชื่อดังระดับแนวหน้า
  เพื่อสร้างความบันเทิง ความสุข ตอบสนองอารมณ์และสอดแทรกแง่คิดต่าง ๆ แก่ผู้อ่าน

สำนักพิมพ์สุดสัปดาห์ ผลิตหนังสือเพื่อสาระและความบันเทิงสำหรับคนรุ่นใหม่

สำนักพิมพ์ NG เป็นสำนักพิมพ์น้องใหม่ล่าสุดผลิตหนังสือสารคดีระดับโลก เพื่อตอบสนองความต้องการ

ของกลุ่มคนรุ่นใหม่ที่ต้องการเรียนรู้ในโลกในหลากแง่มุม ในปีแรกเน้นเรื่องการผจญภัยในโลกกว้าง

หลังจากนั้นสำนักพิมพ์จะคัดสรรเรื่องอื่น ๆ ที่อยู่ในความสนใจแปลออกมาเป็นภาษาไทย เพื่อให้กลุ่ม

ผู้อ่านคนไทยเข้าถึงความรู้ที่น่าตื่นเต้นและมีสาระในเวลาเดียวกัน

  1.3 สำนักพิมพ์กับฝ่ายพัฒนาธุรกิจ เดิมคือฝ่ายกิจกรรมพิเศษได้เริ่มก่อตั้งเมื่อ พ.ศ. 2539
  เพื่อเป็นการส่งเสริมอาชีพและส่งเสริมกระบวนการเรียนรู้ให้กับสมาชิกนิตยสารในเครือบริษัทและสมาชิกของสังคมโดยรวม
  ฝ่ายกิจกรรมพิเศษได้มีการจัดกิจกรรมสร้างสรรค์ต่าง ๆ ให้กับสมาชิกและผู้สนใจอย่างต่อเนื่อง
  ทั้งในรูปของการจัดอบรมหลักสูตรต่าง ๆ เพื่อพัฒนาฝีมือและส่งเสริมรายได้
  และการนำท่องเที่ยวในประเทศและต่างประเทศโดยขยายการท่องเที่ยวเชิงศิลปวัฒธรรมทั้งในและประเทศเพื่อนบ้านใกล้เคียง
  รวมทั้งประเทศในยุโรปที่น่าสนใจ ในรอบปีที่ผ่านมา
  ได้จัดกิจรรมฝึกอบรมและท่องเที่ยวหลายโครงการ
  และได้รับความสนใจจากสมาชิกนิตยสารและบุคคลทั่วไปสมัครเข้าร่วมกิจกรรมเต็มทุกโครงการ

  บริษัทได้ซื้อที่ดินเพิ่มเติมติดกับที่ดินของโรงพิมพ์ตลิ่งชันเพื่อก่อสร้างอาคารสำนักพิมพ์แห่งใหม่
  โดยจะย้ายจากสำนักงานอรุณอมรินทร์ทั้งหมดไปอยู่ในพื้นที่เดียวกันภายใต้โครงการ Amarin
  Corportate Park เพื่อรองรับการขยายตัวของทุกสายธุรกิจ
  โดยได้ดำเนินการก่อสร้างแล้วเสร็จและเปิดใช้อาคารอย่างเป็นทางการแล้วเมื่อวันที่ 9
  พฤศจิกายน 2547

2. งานรับจ้างพิมพ์ทั่วไป

ศักยภาพในการผลิตของส่วนโรงพิมพ์ในปี 2544 จากเดิมที่บริษัทได้ก่อสร้างอาคาร 2 ชั้น
พื้นที่ใช้สอย 6,200 ตารางเมตร บนที่ดินเนื้อที่ 5 ไร่ 56 ตารางวา ตั้งอยู่ในซอยวัดชัยพฤกษ์มาลา
ถนนปิ่นเกล้า-นครชัยศรี เขตตลิ่งชัน กรุงเทพฯ เพื่อติดตั้งเครื่องจักรที่มีเทคโนโลยีที่ทันสมัย
โดยมีเป้าหมายที่จะให้โรงพิมพ์มีความพร้อมในการรองรับงานได้ครบถ้วนทุกขั้นตอนกระบวนการผลิต
เพื่อตอบสนองการผลิตสิ่งพิมพ์ที่มีคุณภาพ
และการให้บริการที่ประทับใจตามปรัชญาของโรงพิมพ์ที่ถือปฏิบัติมาตลอดระยะเวลาตั้งแต่เริ่มก่อตั้งโรงพิมพ์
จุดยืนทางด้านการตลาดที่สำคัญของสายธุรกิจโรงพิมพ์ คือ ตลาดงานพิมพ์คุณภาพสูง (High
Definition Color Printing) ทั้งในประเทศและต่างประเทศ
เพื่อให้บรรลุเป้าหมายดังกล่าวข้างต้น
สายงานธุรกิจโรงพิมพ์ได้มีการปรับปรุงและพัฒนาโครงสร้างพื้นฐาน (Infra-structure)
เพื่อสู่ความเป็นเลิศทางด้านคุณภาพงานพิมพ์และการบริการทุกด้าน
อย่างสม่ำเสมอและต่อเนื่องมาโดยตลอด บริษัทได้ทำการวิจัยในการนำเทคโนโลยีใหม่ ๆ มาใช้
อาทิเช่น ระบบเครือข่ายคอมพิวเตอร์ความเร็วสูง ระบบ Storage Area Network (SAN)
ระบบ PDF-Work Flow สำหรับการผลิตงานกราฟฟิค (งาน Prepress)
และระบบการพิมพ์ไร้แอลกอฮอล์ การทำเล่มโดยใช้กาว Poly Uritane ในขั้นตอนการผลิต
เป็นต้น

ตั้งแต่ปี 2544 เป็นต้นมา
สายธุรกิจโรงพิมพ์ได้ปรับเปลี่ยนเครื่องพิมพ์จากรุ่นเก่าที่มีอายุการใช้งานมานานและล้าสมัย
เป็นเครื่องพิมพ์รุ่นใหม่ที่มีเทคโนโลยีทันสมัยที่สุด
ประกอบด้วยระบบการจัดการงานพิมพ์ทุกขั้นตอนด้วยโปรแกรมที่ทันสมัย
ซึ่งได้ดำเนินการติดตั้งเมื่อกลางปี 2544 แล้วเสร็จทั้งหมดในไตรมาสแรกของปี 2545
และสายธุรกิจโรงพิมพ์ได้เพิ่มกำลังการผลิตโดยสั่งซื้อเครื่องพิมพ์ใหม่อย่างต่อเนื่อง
และเพื่อรองรับการขยายตัวของบริษัทฯ ทุกสายธุรกิจ รวมไปถึงบริษัทฯ
ได้จัดซื้อที่ดินติดกับโรงพิมพ์เพิ่มอีก 15 ไร่ ทำให้มีอาณาบริเวณเพิ่มขึ้นรวม 20 ไร่
เพื่อขยายการก่อสร้างอาคารคลังสินค้า 2 คลัง และอาคารสำนักงานของส่วนโรงพิมพ์
และย้ายสายงานธุรกิจสำนักพิมพ์มารวมอยู่ในบริเวณเดียวกัน ภายใต้โครงการ Amarin
Corporate Park ซึ่งก่อสร้างเสร็จแล้วในต้นปี 2547 จะทำให้บริษัทฯ
มีพื้นที่ทำงานที่เพียบพร้อมทุกสายงานภายใต้บรรยากาศ Corporate Park ที่ดีที่สุดแห่งหนึ่ง

ด้วยความมุ่งมั่นในการรักษาคุณภาพงานพิมพ์และการบริการดังกล่าวข้างต้น
ยังผลให้สายธุรกิจโรงพิมพ์ได้รับการรับรองระบบคุณภาพมาตรฐาน ISO 9002 จากสถาบัน BVQI
ซึ่งนับเป็นโรงพิมพ์อันดับต้น ๆ ของประเทศไทยที่ได้รับการรับรองระบบคุณภาพ ISO 9002
ครบทั้งวงจรการพิมพ์

ลักษณะการประกอบธุรกิจ

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) ประกอบธุรกิจหลักคือ
รับจ้างพิมพ์งานทั่วไป ผลิตสิ่งพิมพ์ของตนเอง รับจ้างโฆษณา จากการที่บริษัทผลิตสิ่งพิมพ์เอง
และใช้ช่องทางการจัดจำหน่ายผ่านบริษัทร่วม บริษัทจึงได้เข้าไปถือหุ้นในบริษัท อมรินทร์บุ๊คเซ็นเตอร์
จำกัด 19 เปอร์เซ็นต์ ซึ่งประกอบธุรกิจจัดจำหน่ายสื่อสิ่งพิมพ์ทุกชนิด
ผ่านระบบสายส่งตัวแทนร้านหนังสือทั่วประเทศหรือระบบเอเย่นต์ และขายปลีกผ่านร้านนายอินทร์ทั้ง
34 สาขาพร้อมกันนี้ได้เข้าไปถือหุ้นในบริษัท มัลติมีเดียครีเอชั่น จำกัด 19 เปอร์เซ็นต์
เป็นบริษัทประกอบธุรกิจเกี่ยวกับขายสินค้าและบริการระบบมัลติมีเดีย
เพื่อใช้เป็นโอกาสที่บริษัทจะขยายธุรกิจ เพื่อเข้าสู่ยุคสิ่งพิมพ์อีเลคโทรนิค
ส่วนรายละเอียดของบริษัทที่เกี่ยวข้องได้อธิบายไว้ในเอกสารแนบ 2 ทุกบริษัทที่เกี่ยวข้องแล้ว

+------------------------+----------------+--------------+------------+
| โครงสร้างการ            |                |              |            |
| ถือหุ้นในกลุ่มบริษัทประกอบด้วย |                |              |            |
+------------------------+----------------+--------------+------------+
| ดำเนินการโดย            | ประเภทธุรกิจ     | ทุนชำระแล้ว    | สัด         |
|                        |                | (บาท)        | ส่วนการถือหุ้น |
+------------------------+----------------+--------------+------------+
| บริษัท อมรินทร์บุ๊คเซ็นเตอร์   | จำหน่ายสื่อสิ่งพิมพ์  | 1            | 19%        |
| จำกัด                   |                | 0,000,000.00 |            |
+------------------------+----------------+--------------+------------+
| บริษัท มัลติมีเดียครีเอชั่น     | ข              | 3,000,000.00 | 19%        |
| จำกัด                   | ายสินค้าและบริการ |              |            |
+------------------------+----------------+--------------+------------+
|                        | ระบบมัลติมีเดีย    |              |            |
+------------------------+----------------+--------------+------------+

+-----------------------+--------+-----+-------+-----+-------+-----+
| บริษัท อมรินทร์พริ้นติ้ง แอนด์ |        |     |       |     |       |     |
| พับลิชชิ่ง จำกัด (มหาชน)   |        |     |       |     |       |     |
+-----------------------+--------+-----+-------+-----+-------+-----+
| โครงสร้างรายได้         |        |     |       |     |       |     |
+-----------------------+--------+-----+-------+-----+-------+-----+
|                       |        |     |       |     | (หน่วย |     |
|                       |        |     |       |     | :     |     |
|                       |        |     |       |     | พ     |     |
|                       |        |     |       |     | ันบาท) |     |
+-----------------------+--------+-----+-------+-----+-------+-----+
| สายผลิตภัณฑ์/กลุ่มธุรกิจ     | 2547   |     | 2546  |     | 2545  |     |
+-----------------------+--------+-----+-------+-----+-------+-----+
|                       | รายได้  | %   | รายได้ | %   | รายได้ | %   |
+-----------------------+--------+-----+-------+-----+-------+-----+
| สายธุรกิจโรงพิมพ์         |        |     |       |     |       |     |
+-----------------------+--------+-----+-------+-----+-------+-----+
| รายได้รับจ้างพิมพ์         | 3      | 28  | 29    | 26  | 29    | 29  |
|                       | 85,180 | .92 | 9,585 | .56 | 5,503 | .15 |
+-----------------------+--------+-----+-------+-----+-------+-----+
| สายธุรกิจสำนักพิมพ์        |        |     |       |     |       |     |
+-----------------------+--------+-----+-------+-----+-------+-----+
| รายได้ขายพื้นที่โฆษณา      | 4      | 37  | 40    | 35  | 32    | 32  |
|                       | 96,510 | .28 | 3,094 | .74 | 7,524 | .31 |
+-----------------------+--------+-----+-------+-----+-------+-----+
| รายได้ขายสิ่งพิมพ์         | 3      | 25  | 33    | 30  | 31    | 31  |
|                       | 41,111 | .61 | 9,439 | .09 | 7,859 | .36 |
+-----------------------+--------+-----+-------+-----+-------+-----+
| รวมรายได้จากการขาย     | 1,2    | 91  | 1,04  | 92  | 94    | 92  |
|                       | 22,801 | .81 | 2,118 | .39 | 0,886 | .80 |
+-----------------------+--------+-----+-------+-----+-------+-----+
| รายได้อื่นๆ              |        |     |       |     |       |     |
+-----------------------+--------+-----+-------+-----+-------+-----+
| กำไ                   | -      | -   | -     | -   | 9,206 | 0   |
| รจากส่วนได้เสียในบริษัทร่วม |        |     |       |     |       | .91 |
+-----------------------+--------+-----+-------+-----+-------+-----+
| ดอกเบี้ยรับ              | -      | -   | 318   | 0   | 486   | 0   |
|                       |        |     |       | .03 |       | .05 |
+-----------------------+--------+-----+-------+-----+-------+-----+
| อื่น ๆ                  | 1      | 8   | 8     | 7   | 6     | 6   |
|                       | 09,135 | .20 | 5,462 | .58 | 3,019 | .22 |
+-----------------------+--------+-----+-------+-----+-------+-----+
| รวมรายได้อื่น            | 1      | 8   | 8     | 7   | 7     | 7   |
|                       | 09,135 | .20 | 5,780 | .61 | 2,711 | .18 |
+-----------------------+--------+-----+-------+-----+-------+-----+
| รวมรายได้ทั้งหมด         | 1,3    | 100 | 1,12  | 100 | 1,01  | 100 |
|                       | 31,936 | .00 | 7,898 | .00 | 3,597 | .00 |
+-----------------------+--------+-----+-------+-----+-------+-----+